Stellvertretung (ἐντολή)
Material: papyrus
Place: Panopolis
Categories: Vertrag
Stellvertretung; Ammon ermächtigt Aur. Faustinus
den Präfekten F. Nestorius davon zu unterrichten
daß Ammon Erbe seines verstorbenen Bruders ist
Αὐρήλιος Ἄμμων Πετεαρβεσχίνιος σχολαστικὸς ἀπὸ Πανὸς πόλε[ως]
τῆς Θηβαίδος  Αὐρηλίωι Φαυστίνωι πολίτηι καὶ φίλωι ἄρξαντι
βουλευτῆι τῆς αὐτῆς πόλεως χαίρειν.  ἐπειδὴ ἐγὼ τέως ἀσχο
λούμενος τυγχάνω, πρᾶγμα νῦν σπουδαιότατον μετὰ χεῖρας
ἔχων καὶ τὸν τῆς γεωργίας ἅμα καιρὸν ἐπέχοντά με στέλλε
σθαι πρὸς ἀποδημίαν, βλέπων ἐν τῶι παρόντι, ὅπως μὴ ἄσπο
ρος ἡ ἡμετέρα γῆ γενομένη πρὸς τὰς δημοσίας με εἰσφορὰς 
ἐνεδρεύσηι, ἐντέλλομαί σοι κατὰ ταύτην μου τὴν ἔγγρ[α]φον
ἐντολὴν τὴν χώραν μου τέως πληρῶσαι . ἀκήκοα γάρ τινα
ἐξαίφνης ἔξωθεν ἐπιστάντα βιαίωι τρόπωι ἢ κατὰ παραλογι
σμὸν ἐπιχειρεῖν ἁρπάσαι τὰ [ἐ]ν Ἀλεξανδρεία ἀνδράποδα τοῦ
ἐμοῦ ἀδελφοῦ Ἁρποκρατίων[ο]ς, ὡς ὄντα νῦν ἀδέσποτα καὶ ὡς
μὴ ἐπὶ κληρονόμοις ἐκείν[ο]υ τελευτήσαντος . ἐντέλλομαι
οὖν σοι τὸν κύριόν μου τὸν δ[ι]ασημότατον ἔπαρχον τῆς
Αἰγύπτου Φλάουιον Νεστόρ[ιο]ν περὶ τούτου διδάξαι, ὡς ἀδελφὸς
ὑ[πάρ]χει τοῦ ἀπελθόντος ἐκ[εί]νου Ἁρποκρατίωνος ὁμοπάτρι
ός τε καὶ ὁμομήτριος νόμι[μ]ος ἐκείνου κληρονόμος Ἄμμων
τοὔνομα, ὃς καὶ τῶν κατὰ Θ[η]βαίδα ὀλίγων αὐτοῦ πραγμά[τω]ν
καὶ ταῦτα χερσωθέντων τὰ[ς] ὀχλήσεις φέρει καὶ κατʼ ἀνά[γ]κην
τῶν νόμων αὐτὸν εἰς τὴν τούτων φροντίδα συνελαυνόν
των διὰ τὰ τελέσματα τὰ δημ[ό]σια · ταύτην δέ σοι τὴν ἐντολὴν
ὑπ’ ἐμοῦ ἰδίο[ι]ς γράμμασι γρα[φε]ῖσαν ἐπιδίδωμι κυρίαν οὖ[σα]ν
καὶ βεβαίαν πρὸς τὸ δύνασθ[αι ὑμ]ᾶς ὑπὲρ ἐμοῦ λόγον ἐν τ[ῶι]
δικαστηρίωι νομίμως ποιή[σα]σθαι καὶ ἢ ἀπολαβεῖν τὰ ἀνδ[ράποδα]
ἢ ἀξιῶσαι τηρηθῆναι ταῦ[τ]α προνοίαι τῆς τάξεως, μέχρις ἂν
τὸ δικαστήριον τὴν πρὸς ἀ[κρ]ίβεια[ν] καταλάβηι πίστιν ἐμοῦ
παραγενομένου.